Държавен вестник, бр. 12, 2019 г., стр. 31

БРОЙ  12	
Д Ъ Р Ж А В Е Н  В Е С Т Н И К 	
СТР.  31  
в) дадени препоръки от МВР на собстве-
ници на пътища за подобряване на пътното 
движение и безопасността;
г) обобщени данни за регистрираните мо-
торни превозни средства и собствениците им;
д) текущите дейности, финансирани от 
Фонда за безопасност на движението, и въз-
можностите за бъдещи такива дейности; 
2. от агенция „Пътна инфраструктура“ 
относно:
а) състоянието на пътищата, пътните знаци, 
пътната маркировка и пътната сигнализация;
б) дейности по ремонт на пътища;
в) изпълнението на мерки и предписания на 
компетентни органи, свързани с подобряване 
безопасността на пътищата от републиканската 
пътна мрежа;
г) оперативни и средносрочни програми за 
обезопасяване на участъци с концентрация на 
пътнотранспортни произшествия и изпълне-
нието на мерките, предвидени в тях;
д) извършени инспекции, експертизи и 
одити на пътища и резултатите от тях;
е) състоянието и качеството на гаранци-
онното поддържане;
ж) изпълнение на оперативната и средно-
срочна програма от дейности по обезопасяване 
на участъци с концентрация на пътнотранс-
портни произшествия; 
3. от Изпълнителна агенция „Автомобилна 
администрация“ относно:
а) проведени изпити за придобиване на 
правоспособност за управление на моторни 
превозни средства;
б) извършени периодични прегледи за про-
верка на техническата изправност на пътните 
превозни средства; 
в) проведени психологически изследвания;
г) издадени разрешения за извършване на 
обучение на кандидати за водачи на моторни 
превозни средства, издадени разрешения за 
провеждане на психологически изследвания, 
издадени разрешения за извършване на пери-
одични прегледи за проверка на техническата 
изправност на пътни превозни средства и 
проблеми при осъществяване на контрол на 
дейността;
4. от Информационния център към Гаран-
ционния фонд:
а) за регистрираните действащи полици 
по задължителни застраховки „Гражданска 
отговорност“ и „Злополука“ на пътници в 
обществения транспорт;
б) за настъпилите пътнотранспортни про-
изшествия;
5. от Министерството на здравеопазване-
то – относно пътния травматизъм;
6. от областните управители – относно 
областни програми за повишаване на без-
опасността на движението по пътищата и 
намаляване на пътния травматизъм и изпъл-
нението им.
(2) Структурата, формата и периодичност-
та на информацията по ал. 1 се уточнява в 
оперативни споразумения с администрациите.
(3) При необходимост председателят на 
агенцията може да изисква информация и 
от други държавни органи, институции и 
организации.
(4) При създадена техническа възможност 
информацията по ал. 1 се предоставя по елек-
тронен път или чрез разработен интерфейс. В 
този случай тя следва да бъде предоставяна 
на интервали не по-дълги от един месец.
(5) Информация, представляваща държавна 
тайна или друга защитена от закона тайна, 
се предоставя при спазване на предвидения 
в закона ред. 
(6) Във връзка с аналитичните си право-
мощия агенцията предоставя информация 
на ведомствата по ал. 1, необходима за из-
пълнение на техните функции. Обхватът и 
периодичността на информацията се уреждат 
в оперативните споразумения по ал. 2.
(7) Във връзка с правомощията по чл. 3, 
ал. 2, т. 4, 10 и 11 съответните държавни ад-
министрации и бюджетни организации пре-
доставят информация на агенцията относно 
проекти на програми, проектни предложения 
и планирани дейности за повишаване на 
безопасността на движението по пътищата 
и намаляване на пътнотранспортния трав-
матизъм, включваща обхват, място и срок 
на изпълнение, индикатори за изпълнение, 
резултат и стойност. Агенцията в 14-дневен 
срок от постъпването на информацията из-
вършва преглед за съответствие с актуалните 
стратегически документи, критерии, стандар-
ти и методически указания и може да дава 
препоръки за оптимизиране на обхвата на 
дейностите. Държавните администрации и 
бюджетните организации, изпълняващи про-
грами, проекти и дейности за повишаване на 
безопасността на движението по пътищата и 
намаляване на пътнотранспортния травмати-
зъм, информират агенцията за напредъка по 
изпълнението им най-малко веднъж годишно. 
Агенцията обобщава информация за проекти, 
изпълнявани от държавни администрации и 
от бюджетни организации, свързани с пови-
шаването на безопасността на движението 
по пътищата, и извършва периодично оценка 
на постигнатите резултати, ефективността и 
ефикасността на вложените ресурси.
Г л а в а  п е т а
ОРГАНИЗАЦИЯ НА РАБОТАТА
Чл. 15. (1) Председателят на агенцията 
организира работата на администрацията чрез 
вътрешни правила, процедури, правилници, 
инструкции, системи, заповеди и други вът-
решноведомствени актове.
(2) Структурата на административните 
звена се утвърждава от председателя на аген-
цията по предложение на главния секретар.